CELEX: 62022TN0076
Language: mt
Date: 2022-02-09 00:00:00
Title: Kawża T-76/22: Rikors ippreżentat fid-9 ta’ Frar 2022 – Schwa-Medico vs EUIPO – Med-El Elektromedizinische Geräte (STIWELL)

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/36
            
         
      Rikors ippreżentat fid-9 ta’ Frar 2022 – Schwa-Medico vs EUIPO – Med-El Elektromedizinische Geräte (STIWELL)
      (Kawża T-76/22)
      (2022/C 148/48)
      Lingwa tar-rikors: il-Franċiż
      
         Partijiet
      
      
         Rikorrenti: Schwa-Medico, Medizinische Apparate, Vertriebsgesellschaft mbH (Ehringshausen, il-Ġermanja) (rappreżentanti: E. Fortunet u P. Marchiset, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Med-El Elektromedizinische Geräte GesmbH (Innsbruck, l-Awstrija)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark verbali tal-Unjoni Ewropea STIWELL – Trade mark tal-Unjoni Nru 4 072 542
      
         Proċedimenti quddiem l-EUIPO: proċedimenti ta’ kanċellazzjoni
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tal-24 ta’ Novembru 2021 fil-Każ R 1383/2020-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, sa fejn din tirrifjuta li tilqa’ t-talba għar-revoka tat-trade mark tal-Unjoni Ewropea STIWELL Nru 4 072 542 għall-prodotti “apparati ta’ stimulazzjoni newromuskolari” fil-klassi 10, u sa fejn din tirrifjuta li tiffissa l-punt tat-tluq tad-data ta’ skadenza għall-prodotti kollha fil-jum tal-ħames anniversarju tal-publikazzjoni tar-reġistrazzjoni ta’ din it-trade mark fil-Bullettin tat-Trade Marks tal-Unjoni Ewropea (il-21 ta’ Frar 2011);
               
            
                  —
               
               
                  tikkundanna lill-EUIPO u lill-kumpannija Med-El għall-ispejjeż marbuta ma’ dan ir-rikors.
               
            
         Motivi invokati
      
      
                  —
               
               
                  Ksur tal-Artikolu 58(1)(a) tar-Regolament (UE) Nru 2017/1001 tal-Parlament Ewropew u tal-Kunsill u motivazzjoni insuffiċjenti tad-deċiżjoni tiegħu sa fejn il-Bord tal-Appell analizza b’mod żbaljat il-kunċett ta’ użu ġenwin tat-trade mark billi ma wettaqx evalwazzjoni globali li tieħu inkunsiderazzjoni l-fatturi kollha u li hija bbażata fuq il-fatti kollha;
               
            
                  —
               
               
                  Ksur tal-Artikolu 58(1)(a) tar-Regolament (UE) Nru 2017/1001 tal-Parlament Ewropew u tal-Kunsill u motivazzjoni insuffiċjenti tad-deċiżjoni tiegħu sa fejn il-Bord tal-Appell analizza b’mod żbaljat il-kunċett ta’ użu ġenwin tat-trade mark billi evalwa l-ispeċifiċità tal-prodotti fid-dawl tal-attività tal-proprjetarju tat-trade mark, u mhux fid-dawl tal-kliem tal-prodotti;
               
            
                  —
               
               
                  Ksur tal-Artikolu 58(1)(a) tar-Regolament (UE) Nru 2017/1001 tal-Parlament Ewropew u tal-Kunsill u motivazzjoni insuffiċjenti tad-deċiżjoni tiegħu sa fejn il-Bord tal-Appell analizza b’mod żbaljat il-kunċett ta’ użu ġenwin tat-trade mark billi adotta raġunijiet kontradittorji dwar l-allegata speċifiċità tal-imsemmija prodotti;
               
            
                  —
               
               
                  Żball imwettaq mill-Bord tal-Appell fl-iffissar tad-data effettiva tar-revoka, fil-fatt li kkonstata rekwiżit ta’ raġuni leġittima u interpreta b’mod żbaljat din ir-raġuni leġittima.